cyanic-selkie/wikianc huggingface dataset:
Uudenmaan historia
Keskiaika
Keskiajan uusmaalaisille vesireitit olivat tärkein liikennemuoto. Maaliikenne oli vähäistä ja puolustuksellisistakin näkökohdista hankalaa. Muinainen purjehdusväylä Tanskasta ja Ruotsista Tallinnaan ja Novgorodiin seuraili Uudenmaan rannikkoa. Tallinna oli uusmaalaisten tärkein kauppapaikka aina 1700-luvun alkuun saakka. Tuolloin Viro siirtyi Ruotsilta Venäjälle. Sisäsaaristossa kulkevia väyliä oiottiin rakentamalla niin kutsuttuja vetokannaksia (ruots. drag, ede), joita pitkin veneet voitiin vetää. Näin vältettiin pitkät purjehdusmatkat niemien ympäri. Vetokannaksia sijaitsi muun muassa Porkkalanniemellä. Keskiajalla merenpinta oli huomattavasti korkeammalla kuin 2000-luvun alussa. Maankohoaminen on vuosisatojen kuluessa muuttanut rannikkoseutua ja madaltanut vanhoja vesiväyliä, joista monet ovat kasvaneet umpeen. Suuri rantatie eli Kuninkaantie Turusta Viipuriin oli Uudenmaan maaliikenteen valtaväylä vuosisatojen ajan 1300-luvulta alkaen. Tie kulki Perniön ja Tenholan rajalta Karjaanjoen yli Siuntion Pikkalaan. Reitti jatkui Kirkkonummen, Espoon ja Sipoon kautta Mäntsälänjoen yli Porvoon kautta Kymijoelle. Postiliikenne tiellä alkoi 1630-luvulta. Säännöllisiä postireittejä olivat Turku–Helsinki–Viipuri sekä Helsinki–Porkkala. 1600-luvulla Rantatien varrella edellytettiin olevan kievareita parin peninkulman välein. Sekä kievareiden palvelutasolle että tienpidolle asetettiin tarkkoja määräyksiä. Enin osa vanhasta tielinjauksesta on edelleen käytössä.
Rannikon elinkeinot eivät juuri muuttuneet vuosisatojen kuluessa: tärkeimpiä olivat kaupankäynti, maanviljely ja karjanpito. Lisäksi rakennettiin veneitä ja laivoja sekä pyydettiin hylkeitä ja harjoitettiin kalastusta.
Ylihärmän seurakunta
Papisto
Seuraavat henkilöt ovat toimineet Ylihärmän kappeliseurakunnan kappalaisina ja Ylihärmän seurakunnan kirkkoherroina:
UMF Tindastóll
Ungmennafélag Tindastóll on monilajinen urheiluseura Sauðárkrókurista, Islannista. Vuonna 1907 perustettu seura pelaa koripallossa Islannin pääsarjassa.
Koripallo
Tindastóll on voittanut muun muassa Islannin pääsarjan hopeaa vuonna 2015 ja Islannin cupin hopeaa vuonna 2000.
Volkswagen Group MQB -pohjalevy
pienoiskuva|MQB-perusrakenne esillä Hannoverin autonäyttelyssä 2012. Volkswagen Group MQB -pohjalevy (saks. Modularer Querbaukasten) on Volkswagen Groupin kehittämä modulaarinen pohjalevy autoille, joissa moottori on sijoitettu poikittain. Se tuli ensimmäisenä käyttöön vuonna 2012 esitellyssä kolmannen sukupolven Audi A3:ssa. MQB:n etuja aiempiin pohjalevyratkaisuihin verrattuna ovat rakenteiden keveys, monikäyttöisyys ja alhaisemmat valmistuskustannukset.
Computer Space
Tekniikka
Bushnell patentoi Dabneyn kehittämän video-ohjauspiirin (patentti numero 3793483), mutta ei liittänyt Dabneyn nimeä siihen.
Krepost Sveaborgin merilinnoitteet
Santahaminan itäniemi, Itä-Villinki ja Vuosaaren Skatanniemi
Itä-Villingin tukikohdan aseistuksena oli neljän 254 millimetrin Durlacher-tykin patteri. Tukikohdan tykkiaseman rintasuojaan on rakennettu kellaritila, minkä lisäksi saarella sijaitsee myös kolmiosainen valonheitinkokonaisuus, johon kuuluvat kallioon louhittu voima-asema, valonheittimen siirtorata ja valonheitinasema. Saarella on tämän lisäksi kallioon louhittu kaksihuoneinen varastotila.
Yhdysvaltain presidentinvaalit 1932
Vaalin suurin teema oli Yhdysvalloissa tuhoisa Suuri lama ja talouden elvyttäminen. Eräänä vaalituloksen syistä pidetään sitä, että Hoover ei ollut pystynyt pitämään lupauksiaan talouskasvusta johtuen 1930-luvun lamasta. Lisäksi Rooseveltin sukulaissuhde entiseen presidenttiin, Theodore Rooseveltiin oli yleisessä tiedossa.
Ehdokkaat
Demokraattinen puolue: Republikaaninen puolue:
Akizuki (1941)
Palvelus
Alus saapui 5. syyskuuta lentotukialusosaston mukana Trukille, jossa se osallistui ilmapuolustusharjoituksiin. Alus lähti 10. syyskuuta laivaston mukana merelle. Se tankattiin merellä 15. syyskuuta Kokuyomarulta. Aluksella annettiin 18. syyskuuta sukellusvenehälytys ja miehistö laukaisi kuusi syvyyspommia ilman havaittavaa tulosta. Alus palasi Trukille 23. syyskuuta. Syyskuussa alus partioi Trukilta Salomonsaarten pohjoispuolella. Se lähti 27. syyskuuta Trukilta Shortlandsiin, jonne se saapui kaksi päivää myöhemmin. Alus joutui 3. lokakuuta aamuyöstä Shortlandsin ankkuripaikalla ilmahyökkäykseen kärsimättä vaurioita. Iltapäivällä alus lähti merelle kohdatakseen Nisshinin ja suojatakseen aluksen paluuta Tassafarongalta.
Ranskan 9. armeija
'''Ranskan 9. armeija''' oli Ranskan maavoimien yhtymä, joka osallistui ensimmäiseen ja toiseen maailmansotaan.
Yhdysvaltain presidentinvaalit 1928
Hooverin kampanja osasi myös pelästyttää monia protestantteja kampanjoimalla, että katolinen demokraattiehdokas Al Smith toimisi paavin alaisena. Smith kannatti kieltolain kumoamista, mikä oli epäsuosittua keskilännessä ja maaseudulla. Kieltolain kumoamisen tukeminen heikensi hänen mahdollisuuksiaan, sillä Hoover kannatti kieltolakia.
Herbert Hooverin varapresidenttiehdokas Charles Curtis oli ensimmäinen Yhdysvaltojen alkuperäiskansa-taustainen varapresidentti Yhdysvaltojen historiassa.
Taille directe
Kuvanveisto 1800-luvulla ja John Ruskinin uudet aatteet
Paitsi että oli taloudellisesti järkevää toimia näin, taustalla oli myös se, että idea asetettiin etusijalle. Ajateltiin, että kuvanveistäjän taiteellinen työ toteutui ideassa ja muodon luomisessa, ei niinkään käytännön toteutuksen vaatimassa käsityössä tai materiaalisessa puolessa. Menestynyt kuvanveistäjä oli enemmänkin työpajansa taiteellinen johtaja, kuten Auguste Rodin, jonka apulaisina ja oppilaina oli koko joukko taiteilijoita.
Tyttö hiekkakuopassa
Tyttö hiekkakuopassa on Helene Schjerfbeckin temperamaalaus kankaalle vuodelta 1912.
Koomikko (elokuva)
Juoni
Tarinassa nuori koomikon urasta haaveileva Hepi hakeutuu kokeneen mutta väsähtäneen koomikkoryhmän tuttavaksi. Hepi nukkuu yönsä kaverinsa korjaamolle yöksi jätetyissä autoissa ja hurmaa lintuimitaatioillaan Eläinmuseossa työskentelevän nuoren naisen.
Tuotanto
Koomikko oli Valehtelijoiden klubin Kinnusen ja Reposen idea, johon he pyysivät ohjaajaksi Matti Ijäksen. Ijäs muistelee, että tuotantovaihe oli hyvin lyhyt ja kiireinen. Koomikko oli viimeinen Fennada-Filmin Kulosaaren studioilla kuvattu elokuva ennen rakennuksen purkamista.
Latokaski
Alueen varallisuus
Latokasken postinumerolla 02340 laskettu mediaanitulo oli vuonna 2009 Suomen 22. korkein.
Suolakekasvit
Suolakekasvit (Juncaginaceae) on Alismatales-lahkoon kuuluva yksisirkkaisheimo, jossa on kolme sukua ja 15 lajia. Niitä esiintyy lähes kaikkialla maapallolla, mutta erityisesti merenrannoilla.
Gastoúri
Gastoúri muodostaa myös laajemman kyläyhdyskunnan (Δημοτική Κοινότητα Γαστουρίου, Dimotikí Koinótita Gastouríou), johon kuuluu varsinaisen Gastoúrin kylän lisäksi Péraman kylä. Koko yhdyskunnan väkiluku on 1 700.
Suurkaupungin tytär
Julkaisu ja vastaanotto
Elokuva julkaistiin VHS:lle 22. toukokuuta vuonna 1991 ja DVD:lle 20. kesäkuuta vuonna 2006.
Ranskan 10. armeija
Ensimmäinen maailmansota
Armeija osallistui 1914 Arrasin taisteluun ja toukokuussa 1915 toiseen Artoisin taisteluun, syyskuussa kolmanteen Artoisin taisteluun, heinäkuussa 1916 Sommen taisteluun ja huhtikuussa 1917 toiseen Aisnen taisteluun.
LM GTE
LM GTE (Le Mans Grand Touring Endurance) on autokilpailuluokka, jota käytetään FIA World Endurance Championship -sarjassa (FIA WEC). Luokan autot perustuvat tuotantomalleihin. Sarja on aloitettu vuonna 2011 ja luokassa ovat mukana automerkit Aston Martin, BMW, Ferrari, Ford ja Porsche. Sarjan autojen on perustuttava automalliin, joka on 2- tai 2+2-paikkainen ja 2-ovinen ja jonka pitää olla myynnissä. Sarjan kuljettajat ovat ammattilaisia ja tallit ovat tehdastalleja.
Heli Paloranta
Heli Piritta Paloranta (s. 24. tammikuuta 1980 Lestijärvi) on aktiiviuransa päättänyt suomalainen pituushyppääjä. Hän edusti vuodesta 2004 lähtien Jyväskylän Kenttäurheilijoita ja hänen valmentajanaan toimi Harri Yli-Kotila.
Kallithéa (Chalkidikí)
Kallithéa muodostaa myös laajemman kyläyhdyskunnan (Τοπική Κοινότητα Καλλιθέας, Topikí Koinótita Kallithéas), johon kuuluu varsinaisen Kallithéan kylän lisäksi Solínan kylä. Koko yhdyskunnan väkiluku on 1 217.
Hiihtosuunnistuksen Euroopan-mestaruuskilpailut 2010
Viesti
Päivämäärä: 14.2.2010
Udoralaiset
Udoralaisten perinteisissä asumuksissa, vaatetuksessa, ruokakulttuurissa ja häätavoissa on piirteitä, jotka erottavat heidät muista komeista. Käsityötaiteelle ominainen piirre on Mezenin venäläisten ja komien yhteinen puunmaalausperinne.
Hiekoitussantaa toisinaan
Kappaleet
Sovitukset: Aho, Gustafsson, Kelokaski, Laakso, Ristilä.
Sunsarin piirikunta
Ekologis-hallinnollisesti piirikunta ryhmitellään osaksi Nepalin Itäistä alankovyöhykkettä (Tarai tai Terai). Tarkemmassa jaottelussa piirikunnasta 86,6 % sisällytetään alempaan trooppiseen, 7,8 % ylempään trooppiseen ja 2,0 % subtrooppiseen kasvillisuusvyöhykkeeseen sekä 3,6 % vesistöihin kuuluvaksi.
Zabriskie Point (täsmennyssivu)
Zabriskie Point tarkoittaa seuraavia:
Evan Peters
Evan Peters (s. 20. tammikuuta 1987) on yhdysvaltalainen näyttelijä, joka tunnetaan parhaiten rooleistaan televisiosarjassa American Horror Story sekä elokuvissa X-Men: Days of Future Past (2014) ja X-Men: Apocalypse (2016). Lisäksi Peters näytteli päähenkilö Jeffrey Dahmeria sarjassa Dahmer (2022).
Ura
Peters on esittänyt myös Elohopeaa vuoden 2014 elokuvassa X-Men: Days of Future Past ja sen jatko-osissa X-Men: Apocalypse (2016) sekä X-Men: Dark Phoenix (2019).
Mies mustissa (Lost)
Taustaa
Hurleyn ryhmän saavuttua neuvottelemaan Musta-asuisen miehen kanssa, hän kertoo Jackille yrittäneensä neuvoa selviytyneitä aiemmin Christianin muodossa. Zoen saavuttua kertomaan uhkavaatimuksen Widmorelta, Musta-asuinen mies suuntaa ryhmänsä kanssa rannalle käskien Sawyeria hakemaan purjeveneen. Sawyer kuitenkin karkaa Jackin, Katen, Hurleyn, Sunin, Clairen ja Frankin kanssa. Jack päättää jäädä saarelle ja ui takaisin rannalle, jossa Musta-asuinen mies odottaa ryhmänsä kanssa. Kun Widmore aloittaa tykistötulen, Musta-asuinen mies vie Jackin turvaan.
Mandalorialainen (hahmo)
Din Djarin, tunnettu myös kutsumanimillä Mandalorialainen ja Mando, on Tähtien sota -universumiin sijoittuvan Disney+-sarjan The Mandalorian nimikkohahmo ja päähenkilö. Menetettyään vanhempansa Kloonisodissa, hänet adoptoitiin mandalorialaisiin ja hän ryhtyi palkkionmetsästäjäksi. Alun perin hänen täytyi toimittaa Voimalle herkkä lapsi nimeltä Grogu Galaktisen Imperiumin jäänteille, mutta hän päätyikin lopulta suojelemaan sitä näiltä.
Ensimmäinen tuotantokausi
Myöhemmin Karga ilmoittaa Mandalorialaiselle olevansa valmis luopumaan etsintäkuulutuksesta, koska Asiakkaan toiminta oli alkanut häiritä Palkkionmetsästäjien killan toimintaa. Mandalorialainen käy noutamassa apuun Kuiilin ja uudelleenohjelmoidun IG-11:n sekä Sorganilla tapaamansa entisen kapinallissotilaan, Cara Dunen. Mutta kun he kohtaavat Asiakkaan, moffi Gideonin johtamat kuolonsotilaat tulittavat Asiakkaan laitosta, tappaen Asiakkaan ja vangiten Mandalorialaisen liittolaisineen laitoksen jäänteiden sisälle. Mandalorialainen muistaa Gideonin johtaneen Mandaloren suurta puhdistusta ja Gideon paljastaa Mandalorialaisen oikean nimen: Din Djarin. Sotilaat tappavat Kuiilin ja Djarin saa vakavan päävamman. Vamman hoitamiseksi IG-11 poistaa Djarinin kypärän, uskoen ettei Djarin riko Heimon sääntöjä, koska IG-11 ei droidina ole ”elävä olento”.
Out of Nowhere (kappale)
Sävellys ja sanat
Kappaleen sointukulkua on käytetty useissa myöhemmissä sävellyksissä. Tadd Dameronin ”Casbah”, Fats Navarron ”Nostalgia”, Billy Taylorin ”Conversion” ja Lennie Tristanon ”317 East 32nd Street” perustuvat kaikki ”Out of Nowheren” sointuihin. Kappale on rakenteeltaan A-B1-A-B2 ja alun perin G-duurissa.
Elin päivästä päivään
Juoni
Modigliani on masentunut, koska hänen teoksensa eivät mene kaupaksi ja hänen terveytensä heikkenee. Hän yrittää myydä piirustuksiaan kadulla ja kahviloissa muutaman frangin hintaan. Viimein hän luhistuu kadulle ja hänet viedään sairaalaan, jossa hän kuolee. Taidekauppias Morel kiiruhtaa Modin ja Jeannen asuntoon, ja ostaa kaikki Modiglianin maalaukset pilkkahintaan tämän kuolemasta tietämättömältä Jeannelta.
Vastaanotto
Elin päivästä päivään sai kriitikoilta ja muilta elokuvaohjaajilta ristiriitaisen vastaanoton. Kritiikit heijastivat aikanaan vallinnutta auteur-teoriaa, jonka mukaan elokuvan tuli ilmentää voimakkaasti sen ohjaajan persoonallista taiteellista näkemystä. Éric Rohmer kirjoitti Arts-lehdessä huhtikuussa 1958: ”Elokuvaa voi joko vastustaa tai puolustaa kiihkeästi omaksutusta näkökulmasta riippuen”. Rohmerin mukaan Becker ”on levittänyt paletilleen värejä, joilla tuntuu saavan aikaan liikaa sotkua”, mutta hän myös kehui henkilöiden herkkää kuvausta ja taitavaa kameratyötä. Libération-lehden Simone Dubreuil moitti huolimattomuudesta tarinankerronan suhteen ja totesi ”kaksi kolmasosaa elokuvan alusta voisi Beckerin sijasta olla kenen tahansa erittäin taitavan ranskalaisen elokuvaohjaajan työtä. Elin päivästä päivään on turha ennen mestarillista hotelli Ritziin sijoittuvaa kohtausta”. Le Figaro littérairen toimittaja Claude Mauriac tuntui pettyneen elokuvan nostalgianpuutteeseen: ”Missä ovat tämän kiehuvan aikakauden iloiset ja ilkeät höyryt? Missä sen suuret miehet? Missä se sodanjälkeisen ajan hulluus? Emme voi muuta kuin olla pettyneitä.”
Stonehenge
Varhaisia käsityksiä rakentajista
1700-luvulla lääkäri ja pappi William Stukeley kannatti Aubreyn ajatusta kelttiläisten druidien osuutta Stonehengen rakentajina suositussa mutta mielikuvituksellisessa kirjassaan The History of the Religion and Temples of the Druids (1740). Todellisuudessa druideilla ei ole Stonehengen rakentamisen kanssa mitään tekemistä, mutta Stukeleyn teorioiden innoittamana vuonna 1781 perustetun Ancient Order of the Druids -druidijärjestön nykyiset seuraajat kokoontuvat edelleenkin Stonehengelle kesäpäivänseisauksen aikaan.
Elin päivästä päivään
Teemoja
Elokuva myös kyseenalaistaa joitakin keskiluokkaisia ihanteita, joiden mukaan rakkaus voittaa kaikki esteet ja ahkerasta työstä palkitaan.
Stonehenge
Merkitys nykyisin
Vuonna 2013 kahden kilometrin päähän Stonehengesta avattiin vierailukeskus, jossa on näyttely, opetustila, kahvila ja kauppa.
Mikael Lustig
Ura
Kauden 2019–2020 Lustig edusti belgialaista Gentiä. Hän pelasi Jupiler Pro Leaguessa 16 ja Eurooppa-liigassa seitsemän ottelua. Kesällä 2020 hän palasi Ruotsiin.
Cymodoceaceae
Suvut
Suvussa Halodule nilan siiviläputkissa on paksut ja helmiäishohtoiset soluseinät. Suvussa Syringodium lehtilapa on liereä ja heteen kärkilisäkkeet puuttuvat. Suvuissa Amphibolis ja Cymodocea siemenet itävät jo emokasvissa (vivipaarisuus).
Petšoralaiset
Eri komiryhmien ja muiden kansojen edustajien myöhäisessä vaiheessa muodostaman petšoralaisryhmän kulttuuri on luonteeltaan sekoittunutta. Paikallisessa murteessa on muun muassa ylävytšegdalaisia ja keskisysolalaisia piirteitä. Perinteisistä elinkeinoista tärkeimpiä olivat metsästys ja kalastus. Maanviljelyn merkitys oli vähäinen. Petšoralaisten henkiseen kulttuuriin vaikutti voimakkaasti vanhauskoisuus.
Lastentautien tutkimussäätiö
Säätiön tärkeitä tukijoita ovat yhteistyökumppanit Lastenklinikoiden Kummit ja Suomen Kansanterveysyhdistys sekä yksityiset lahjoittajat. Säätiön tukemalla tutkimustyöllä on ollut keskeinen osuus muun muassa niin sanotun suomalaisen tautiperinnön selvittämisessä ja monen sairauden hoidon kehittämisessä. Vaikka säätiö perustettiin edistämään Suomen lasten hyvinvointia, se on perinteisesti suunnannut osan saamastaan tuesta kehitysmaiden lasten sairauksien torjuntaan ja hoitomahdollisuuksien kehittämiseen.
Jääkiekon naisten Euroopan-mestaruuskilpailut
Jääkiekon naisten Euroopan-mestaruuskilpailut oli Kansainvälisen jääkiekkoliiton IIHF:n järjestämä turnaus jota pelattiin viidesti vuosina 1989–1996. Euroopan-mestaruuskilpailuja ei pidetty samoina vuosina naisten maailmanmestaruuskilpailujen tai olympialaisten kanssa.
H2Ö
Järjestäjät ilmoittivat vuoden 2016 festivaalin jäävän viimeiseksi. Syyksi festivaalin lopettamiselle he kertoivat telakka-alueen jatkuvat muutokset, jotka estävät ”merelliseen teollisuusmaisemaan nivoutuneen” tapahtuman pitkäjänteisen kehittämisen.
Espoon keskuspuisto
thumb|[[Rantakukka kukkii tulvalammessa.]]
Luonto ja eläimistö
thumb|vasen|Metsää Espoon keskuspuistossa. Espoon keskuspuiston luonto on monipuolista ja se muodostaa ekologisesti tärkeän yhteyden mereltä Nuuksion järviylängöille. Valtaosa Keskuspuistosta on joko kallioselänteitä ja kuivia kankaita tai reheväkasvuisia lehto- ja korpimetsiä. Kortteet, saniaiset, vuokot, talvikit, alvet ja kämmekät ovat yleisiä alueen kasvilajeja. Puusto vaihtelee kookkaista kuusikoista ja kalliomänniköistä valoisiin rauduskoivu- ja tervaleppämetsiin. Keskuspuistosta löytyy myös niittyjä, ja umpeenkasvaneita peltoja sekä muutamia soita.
Sonakshi Sinha
Sonakshi Sinha (s. 2. kesäkuuta 1987 Patna, Bihar, Intia) on intialainen näyttelijä ja laulaja, joka työskentelee pääasiassa hindinkielisessä elokuvateollisuudessa. Hän on näyttelijä Shatrughan Sinhan ja Poonam Sinhan tytär.
Zabriskie Point
Nimi
Paikka on saanut nimensä Christian Brevoort Zabriskien mukaan, joka oli 1900-luvun alussa Pacific Coast Borax Companyn varapuheenjohtaja ja johtaja. Yhtiön muulit kuljettivat booraksia Death Valleyssa sijaitsevilta kaivoksilta.
Ottomoottori
Seoksenmuodostus
Ottomoottorissa polttoaine on perinteisesti sekoitettu imuilmaan kaasuttimessa tai imusarjassa 1980-luvulle asti. Polttoaineen ruiskutus korvasi kaasuttimen autoissa 1980-luvun lopulta lähtien. Haitallisten pakokaasupäästöjen puhdistaminen kolmitoimikatalysaattorin avulla edellyttää tarkkaa seossuhteen säätöä, mikä ei ole mahdollista kaasuttimen avulla. Elektroninen ruiskutus on korvannut kaasuttimen sekä eräissä yhteyksissä käytetyn mekaanisen ruiskutuksen lähes täysin, mutta kaasutinta käytetään vielä esimerkiksi ruohonleikkureissa.
Osa polttoaineesta tiivistyy imusarjan seinämille erityisesti kaasutinmoottoreissa, jossa kaasuttimen ja sylinterien välimatka on merkittävä, sekä ns. yksipistesuihkutuksella varustetuissa moottoreissa. Imusarjan seinämillä oleva polttoainekalvo vaikeuttaa seossuhteen tarkkaa säätöä, koska se tuo järjestelmään hitautta. Monipistesuihkutusjärjestelmissä on sylinterikohtaiset suuttimet, jotka pyritään sijoittamaan mahdollisimman lähelle imuventtiiliä kalvon massan minimoimiseksi.
Nakutus
Käyttämällä etanolia voidaan kasvattaa polttoaineen oktaanilukua. Väkiviinan oktaaniluku on 106 ja E85:llä yleensä yli 104. Myös metanoli, biokaasu, maakaasu ja puukaasu ovat puristuskestävyydeltään parempia kuin tavallinen moottoribensiini.
Pagryniai
Pagryniai on kylä Šilutėn kunnallispiirissä, Klaipėdan läänissä, Lounais-Liettuassa lähellä Itämeren rannikkoa ja Venäjän (Kaliningradin alue) rajaa. Vuonna 2001 kylässä asui 934 asukasta.
Täydennysrakentaminen
Arkkitehtuurin tutkija Olli-Paavo Koponen analysoi vuonna 2006 julkaistussa väitöskirjassaan täydennysrakentamishankkeita Suomessa, Saksassa, Sveitsissä ja Italiassa. Hän tuli johtopäätökseen, että modernistista ja universaalia täydennysrakentamista olisi entistä enemmän täsmennettävä paikan erityisyyteen pohjautuvalla arkkitehtuurilla, joka sitoutuu paremmin paikalliseen historian, kulttuuriin, rakennusperintöön, topografiaan, ilmastoon ja rakennustypologiaan.
Pasi Rautio
Pasi Rautio on suomalainen lentopallovalmentaja, joka on valmentanut niin miesten kuin naisten joukkueita. Hän on urallaan valmentanut muun muassa Viron miesten maajoukkuetta sekä ainoana suomalaisena miesten Lentopallon Mestareiden liigassa ESS Falck Pärnua. Rautio on miesten SM-liigassa valmentanut Napapiirin Pallokettuja sekä Tampereen Isku-Volleyta. Viimeiset kaudet hän on toiminut 1-sarjatasolla rovaniemeläisen naislentopallojoukkue Woman Volleyn ohjaajana. Woman Volley nousi Raution alaisuudessa kauden 2011–12 päätteeksi Mestaruusliigaan. Tätä ennen joukkue oli jo kaksi kertaa aiempina vuosina karsinut liigakarsinnoissa paikasta sekä voittanut 1-sarjan mestaruuden.
International Geodetic Student Organisation
Tavoitteet
Nämä tavoitteet saavutetaan International Geodetic Students Meeting (IGSM) -tapahtuman ja yleiskokouksen (The General Assembly) kautta.
The Contender Challenge: UK vs USA
The Contender Challenge: UK vs USA on yhdysvaltalaisen The Contender -sarjan kolmas tuotantokausi. Tällä kaudella alkuperäisen sarjan ensimmäisen ja toisen kauden suosituimmat nyrkkeilijät muodostivat yhteisen Yhdysvaltojen joukkueen, joka matkusti Isoon-Britanniaan maaotteluun Britannian parhaimpia nyrkkeilijöitä vastaan. Ottelut käytiin Newcastlessa 30. maaliskuuta 2007 saman illan aikana.
Blaise Matuidi
Blaise Matuidi (s. 9. huhtikuuta 1987 Toulouse) on ranskalainen jalkapalloilija, joka edustaa yhdysvaltalaista MLS-seuraa Inter Miamia. Aiemmin hän on pelannut kotimaansa lisäksi kausina 2017–2020 Italian Serie A:n Juventuksessa. Pelipaikaltaan Matuidi on puolustava keskikenttäpelaaja ja hänet tunnetaan erityisesti kovasta taklauspelistään.
Lentokone kadoksissa
Juoni
Nyt alkaa kahden nuoren miehen vaativa Robinson-elämä laskuvarjoista tehdyssä teltassa. Elämästä tulee kovaa taistelua nälkää, kylmyyttä ja susia vastaan. Hätämuonat eivät riitä kuin pariin ateriaan, mutta ansametsästys ja kalastus tuottavat alkuvaikeuksien ratkettua riittävästi ruokaa ja talvikoulutuksen saanut Geir kaivaa lumen alta jopa poronjäkälääkin josta keitetään puuroa pahimman nälänhädän voittamiseksi. Kone on odotusten mukaan pudonnut muutaman kilometrin päähän ja Geir käy hakemassa sen hylystä kaikkea tarvittavaa - tosin taskulamppu on tuhoutunut, mutta hän laskee moottorista öljyä tyhjään purkkiin ja tekee siitä eräänlaisen myös keittimeksi kelpaavan öljylampun. Kartatkin on menetetty, koska ne jäivät avoimeen ohjaamoon ja tuuli on vienyt ne. Kaikkea muuta kyllä löytyy: öljyn lisäksi myös valopistooli ammuksineen, ylimääräinen laskuvarjo, istuintyynyjä, kirves sekä jopa eräästä lokerosta sinne hypätessä unohtunut Geirin piipputupakkapussikin. Paluu teltalle on tosin rankka lumisateen alkaessa. Hätämuonaakaan ei varavarjoihin kuulu.
Ruhtinaspiispa
pienoiskuva|Karel Nicolaas Alexander d'Oultremont (1716–1771), Liègen ruhtinaspiispa. Ruhtinaspiispa on Saksassa aiemmin käytössä ollut arvonimi, jonka valtio myönsi sellaisille katolisille piispoille, jotka olivat myös Pyhän saksalais-roomalaisen keisarikunnan (962–1806) valtakunnanruhtinaita. Mainzin, Trierin ja Kölnin ruhtinasarkkipiispat olivat myös vaaliruhtinaita. Myöhemmin arvonimeä kantoivat Breslaun piispa, jotkin itävaltalaiset piispat ja unkarilaisen Esztergomin arkkipiispa. Ensimmäisen maailmansodan jälkeen arvonimeä käytettiin enää vain Itävallassa.
Michael Fossum
Fossum vietti lapsuutensa McAllenissa, Texasissa. Hän suoritti alemman korkeakoulututkinnon koneenrakennuksesta Texasissa 1980 ja järjestelmäsuunnittelusta ylemmän korkeakoulututkinnon 1981 ilmavoimien teknologiainstituutissa. Vuonna 1997 hän suoritti avaruustieteestä ylemmän korkeakoulututkinnon.
HMS Fantome (J224)
HMS Fantome (viirinumero J224) Britannian kuninkaallisen laivaston Algerine-luokan miinanraivaaja toisessa maailmansodassa.
Ritual Union
Ritual Union on ruotsalaisen elektronisen musiikin yhtyeen Little Dragonin kolmas studioalbumi. Albumi julkaistiin Peacefrog Records -levy-yhtiöllä 25. heinäkuuta 2011. Yhtyeen kotimaassa se sijoittui Ruotsin albumilistan Sverigetopplistanin sijalle 47. Ulkomailla albumi puolestaan sijoittui Britannian albumilistan sijalle 22. ja Yhdysvaltain Billboard 200 -musiikkilistan sijalle 78. Albumin toinen single ”Ritual Union” sijoittui Britannian singlelistan sijalle 76. Albumin kappale ”Shuffle a Dream” esiintyi Gossip Girlin viidennen tuotantokauden esikoisjaksossa ”Yes, Then Zero”, joka esitettiin ensimmäisen kerran 26. syyskuuta 2011. Kappale ”Nightlight” esiintyi videopelissä FIFA 12. ”Crystalfilm” esiintyi Grand Theft Auto V -videopelissä.
Anna rakas raju hetki
"Anna rakas raju hetki" osallistui Kevään sävel -musiikkikilpailuun 1985. Se jäi viimeiseksi kahdestatoista mukanaolijasta.
"Anna rakas raju hetki" on saanut kulttisuosiota muun muassa Sorayan vetävän lavakoreografian ansiosta. VIP-Music-yhtiön tuotanto oli aikansa parhaimmistoa sekä äänitteiden teknisen laadun että taiteellisen tason osalta. Kappaleesta tehtiin myös englanninkielinen single "Twilight Children".
"Anna rakas raju hetki" alkaa noin 23-sekuntisella introlla. Laulun kertoja maistelee paukustaan ja etsii tulta savukkeeseensa. Yllättäen joku tulee antamaan hänelle tulta, minkä jälkeen kertoja tanssii tämän kanssa. Tanssin jälkeen pari päätyy "villiin sekä rajuun hetkeen", jonka luonteesta kertoja esittää varsin suoraviivaisia vihjailuja.
Resoluutio (mittaustekniikka)
Näytteistystiheyden vaikutus resoluutioon
Digitaalisissa mittausjärjestelmissä puhutaan myös näytteenottotaajuudesta. Näytteenottotaajuus määrää, kuinka nopeita ilmiöitä voidaan mitata ja mikä on mittausten aikaresoluutio. Lisäksi on huomioitava Nyquistin teoreeman vaatimukset: mikäli mittausjärjestelmän näytteenottotaajuus on liian alhainen, signaalin kaistaleveyteen nähden signaali laskostuu.
Luokkakokous
Luokkakokous populaarikulttuurissa
Luokkakokous on ollut monien elokuvien aiheena tai keskeisenä teemana, esimerkiksi yhdysvaltalaisissa elokuvissa Grosse Pointe Blank – Palkkamurhaaja pikkukaupungista (1997) ja American Pie: Luokkakokous (2012). Suomalaisen Misty Friday Films -ryhmän elokuvan Graffiti meissä (2006) itsenäisessä jatko-osassa Mitä meistä tuli luokkakokous on yhtenä aiheena. Kotimaiset Luokkakokous (2015), Luokkakokous 2 – Polttarit (2016) ja Luokkakokous 3 (2021) -elokuvat ovat olleet erittäin katsottuja.
Tommi Miettinen
Tommi Miettinen (s. 3. joulukuuta 1975 Kuopio) on suomalainen entinen jääkiekkoilija, pelipaikaltaan keskushyökkääjä. Hän on nyt SM-liigassa pelaavaan Turun Palloseuran päävalmentaja. Miettinen on pelannut aikaisemmin myös vasempana laitahyökkääjänä.
Ura
Tämän jälkeen Miettinen siirtyi Tampereen Ilvekseen. Ensimmäisellä Ilves-kaudellaan hän oli joukkueen kolmanneksi tehokkain pelaaja 33 pisteellään. Kaudella 2001–2002 Miettinen oli jo joukkueen toiseksi paras pistemies tehoillaan 11+31=42, jotka ovat hänen ennätyksensä edelleen. Kausi jäi Miettisen viimeiseksi Ilveksessä. Joukkue ei menestys pudotuspeleissä merkittävästi. Kaudeksi 2002–2003 siirtyi Ruotsin Elitserieniin Brynäs IF:n joukkueeseen. Hän nousi kauden aikana myös maajoukkuerinkiin. Kaudella 2003–2004 hän oli jälleen joukkueen toiseksi paras pistemies. Seuraava kausi ei sujunut niin vakuuttavasti, mutta karsintasarjassa hän teki 10 pelissä seitsemän tehopistettä.
Viro talviolympialaisissa 1928
Viro osallistui Sankt Moritzin talviolympialaisiin vuonna 1928 kahden urheilijan joukkueella. Maan molemmat urheilijat osallistuivat pikaluisteluun. Maan lipunkantajana avajaisissa toimi Eduard Hiiop, vaikka hän ei osallistunut mihinkään kilpailutapahtumaan. Viro ei saavuttanut kisoista mitalia.
The Story
The Story on rap-artisti Bizzy Bonen seitsemäs studioalbumi, joka julkaistiin 21. maaliskuuta 2006.
Münchenin ostoskeskusammuskelu 2016
Ammuskeleminen alkoi ostoskeskuksen vieressä olevasta McDonald’s-ravintolasta, josta ampuja eteni ostoskeskukseen. Useita tunteja myöhemmin poliisi ilmoitti ampujan löytyneen kuolleena.
Viron kirkkojen neuvosto
Toiminta ja kannanotot
Viron kirkkojen neuvoston kautta kanavoituu Viron kristillisten kirkkojen yhteistö Viron tasavallan hallituksen kanssa. EKN:n edustajia on esimerkiksi mukana valtiollisissa lautakunnissa ja työryhmissä. Useat EKN:n jäsenkirkot ovat olleet valtion kutsumina mukana sotapakolaisten vastaanoton suunnittelussa ja seurakunnat ovat luvanneet käytössään olevia asuntoja pakolaisten käyttöön. Lisäksi EKN korostaa toiminnassaan kristillisten arvojen merkitystä sekä esittänyt näkemyksiään eri yhteiskunnallisista kysymyksistä.
Stefan Reinartz
Reinartz on pelannut Saksan jalkapallomaajoukkueessa vuodesta 2010 alkaen kolme ottelua. Lisäksi hän on pelannut useita otteluita Saksan ikäkausimaajoukkueissa.
Satte
Satten nähtävyyksiin kuuluu Gongendōn puisto, joka tunnetaan kirsikankukistaan. Kaupunkia palvelee Tōbu-rautateiden Nikkō-linja.
Wait (Maroon 5:n kappale)
Kappaleen ovat kirjoittaneet Adam Levine, John Ryan, Jacob Kasher Hindlin ja Ammar Malik. Sen tuotannosta vastaa Ryan.
Morsiussauna
Morsiussauna on suomalainen kansanperinne, jossa morsian kylvetetään häiden edellä saunassa.
Berner Rundfahrt
Tapahtumassa on kilpailusarjoja niin ammattilaisille, amatööreille kuin myös harrastelijoille (Seeland Classic) ja lapsille (Kids Grand Prix). Kilpailu on osa kansainvälistä UCI Europe Tour -kilpailusarjaa.
Koti vaiko kasarmi lapsillemme
Kirja oli poleeminen kuvakertomus, jossa esitetään tunteisiin vetoavasti ihanteellisen asuntoalueen kootut teesit. Von Hertzen arvostelee kovin sanoin Helsingin umpikortteleita ja esittelee englantilaisia puutarhakaupunkeja ja uusia ruotsalaisia asuinalueita. Pamflettia jaettiin tuhat kappaletta asuntopolitiikan päättäjille ja suunnittelijoille, mutta pienestä painosmäärästä huolimatta sen merkitys oli huomattava. Kirja herätti suurta huomiota ja aloitti vilkkaan keskustelun. Kirjan periaatteet toteutuivat suurilta osin, kun puutarhakaupunki Tapiolaa alettiin rakentaa.
Ferrara Candy Company
Ferrara Candy Company (virallisesti Ferrara Pan Candy Company) on makeisyritys, joka tekee erilaisia karkkeja. Sen valikoimaan kuuluu Lemonheadit, Jaw Bustersit ("The Original Jaw Breakers"), Atomic Fireballit, Chewy Fireballit, Original Boston Baked Beansit, Grapeheadit (ennen Alexander the Grape), Apple Headit, Punch Headit, Orange Headit, Cherry Headit, Chewy Lemon Heads & Friendsit, Tropical Chewy Lemon Heads & Friendsit ja Red Hotsit.
Electro Ghetto
Albumi myi kultaa Saksassa.
Diamond of Night
Diamond of Night on Evelin Samuelin ja Imbi Rätsepin esittämä kappale, jolla he edustivat Viroa vuoden 1999 Eurovision laulukilpailussa Israelin Jerusalemissa.
Pax Britannica
Termi on latinaa ja se on johdannainen vanhemmasta termistä Pax Romana, roomalainen rauha. Vastaavia suhteellisen rauhan ajanjaksoja kuvaavia termejä ovat muun muassa Pax Americana, jolla kuvataan nykyistä vuodesta 1945 eteenpäin Yhdysvaltain sotilaallisen ja taloudellisen hegemonian vaikutuksesta vallinnutta rauhanomaista aikaa länsimaissa ja Pax Ottomana, jolla kuvataan turkkilaishallinnon rauhoittavaa vaikutusta sen alaisilla alueilla Balkanilla ja Lähi-idässä Osmanien valtakunnan aikana.
Kerkyon
pienoiskuva|upright|Theseus painii Kerkyonin kanssa. Kuvitusta Aisonin [[punakuviokeramiikka|punakuviotekniikalla maalaamassa kyliksissä, n. 430 eaa.]] Kerkyon, ) oli kreikkalaisessa mytologiassa Poseidonin ja Amfiktyonin tyttären poika. Eräiden lähteiden mukaan hän olisi ollut myös Triptolemoksen velipuoli. Hyginus väittää Kerkyonia Hefaistoksen pojaksi.
Kerkyonilla mainitaan olleen kaksi lasta, Hippothoon ja Alope, jota kohtaan hän osoitti julmuutta.
Centrum Balticum -säätiö
Centrum Balticum -säätiö tekee ja tukee Itämeren alueen laaja-alaista yhteistyötä. Centrum Balticum käynnistää julkista keskustelua ja tarjoaa foorumeita dialogille ja osaamisen vaihdolle. Tavoitteena on yhdistää Itämeren alueen monitasoista toimijakenttää ja toimia siltojen rakentajana asioiden ja toimijoiden välillä.
Juha Väänänen
Juha Väänänen on suomalainen ukuleletaiteilija ja multi-instrumentalisti. Väänänen on UkEt-yhtyeen perustajajäsen ja ukulelen soiton opettaja. Hänen laatimansa Ukulele-faktamoniste on yleisessä käytössä suomalaisissa kouluissa.
Tapani Hietaniemi
Toiminta
Hietaniemi oli Tutkijaliiton Tiede & edistys -lehden toimittajana vuosina 1983–1997 ja Vihreän Sivistys- ja Opintokeskuksen Viridis-verkkolehden päätoimittajana 1998–1999 ja 2001. Hietaniemi väitteli tohtoriksi vuonna 1998 teoksellaan Max Weber ja Euroopan erityistie: Vertailevia sivilisaatiohistoriallisia tutkielmia. Hietaniemi suomensi ja toimitti suomeksi Weberin teksteistä julkaistut kokoomateokset Maailmanuskonnot ja moderni länsimainen rationaalisuus: kirjoituksia uskonnonsosiologiasta (1989) ja Tiede ja politiikka: Kutsumus ja ammatti (2009, yhdessä Risto Hannulan kanssa) sekä teoksen Pörssi (1990).
Osmo Soininvaaran mukaan Hietaniemi tunnettiin aktiivisena keskustelijana ja erityisesti yhteiskuntatieteiden ja historian osalta laajasti sivistyneenä. Hän luonnehti edesmennyttä Hietaniemeä tinkimättömäksi järjen ja totuudenpuhumisen edustajaksi, joka vastusti kaikkea huuhaana pitämäänsä. Hietaniemi vaikutti myös Vapaa-ajattelijain liitossa. Häneltä jäi kesken teoksen Ateismi suomennos. .
Koulutuskeskus Sedu
Koulutuskeskus Sedu on Seinäjoen koulutuskuntayhtymän ylläpitämä, ammatillista koulutusta tarjoava koulutusorganisaatio. Koulutuskeskus Sedu toimi aiemmin 1. tammikuuta 2005 alkaen nimellä Seinäjoen koulutuskeskus.
Erityisenä koulutustehtävänään Sedu antaa vieraskielistä opetusta sosiaali- ja terveysalan perustutkinnossa sekä sähköalan perustutkinnossa. Koulutuskeskus järjestää ammatillista peruskoulutusta urheilijoille, valmentavaa ja kuntouttavaa opetusta sekä maahanmuuttajille suunnattua ammatilliseen peruskoulutukseen valmistavaa koulutusta.
Lisäksi Kurikan Sedussa on mahdollisuus Suomen laajimpaan valinnaiseen musiikin opiskeluun.
Torricelliaceae
Torricelliaceae on kaksisirkkaisheimo, joka kuuluu Apiales-lahkoon, eli on siis sarjakukkaiskasvien sukulainen. Sen kolme sukua ja kymmenen lajia kasvavat Madagaskarilla, Kaakkois-Aasiassa ja Malaijien saaristossa.
Kosa (kylä)
Kylä mainitaan ensimmäisen kerran vuonna 1579 nimellä Nyrovin pogosta. 1700-luvun lopulta lähtien se oli Tšerdynin kihlakunnan Selištšen volostin ja vuodesta 1924 lähtien Kosan piirin keskus.
Ahjo
Ahjo on tulisija, jota käytetään yhteisenä työskentely- ja lämmitystilana metalleja muokattaessa ja sulatettaessa.
Karviainen
Karviainen eli hillokarviainen (Ribes uva-crispa) on herukoiden sukuun kuuluva marjapensas, jonka alkuperäinen esiintymisalue on Euroopassa ja Aasian länsiosissa. Pohjoismaissa karviaista tavataan viljelyjäänteenä ja viljelykarkulaisena. Karviainen on vakinainen uustulokas Suomen, Ruotsin ja Norjan keskiosiin asti ja satunnainen pohjoisempanakin. Karviaislajikkeita on kelta-, puna- ja vihreämarjaisia, joiden maku on erilainen. Amerikassa ja Aasiassa on lukuisia muita karviaislajeja, joiden marjoja alkuasukkaat ovat syöneet mutta joita ei yleensä viljellä.
Stanisław Rouppert
Maailmansodan päätyttyä keisarillisen Saksan antautumiseen marraskuussa 1918 Rouppert nimitettiin uuden itsenäistyneen Puolan tasavallan Lublinin alueen armeijan terveydenhuollon apulaisjohtajaksi ja maaliskuusta 1919 alkaen Varsovan alueen armeijan terveydenhuollon johtajaksi vuoteen 1921. Tällöin hänet ylennettiin Puolan armeijan everstiksi. Sen jälkeen hän toimi vuodesta 1926 marsalkka Józef Piłsudskin ja kannattajiensa tekemän vallankaappauksen jälkeen sotaministeriön terveydenhuolto-osaston johtaja aina vuoteen 1939. Pian tämän nimityksen jälkeen hänet ylennettiin vuonna 1927 prikaatinkenraaliksi. Rouppert toimi myös marsalkka Piłsudski henkilääkärinä aina marsalkan kuolemaan eli vuoteen 1935 asti.
Edvard I (Englanti)
Nuoruus ennen valtaannousua
Vuonna 1258 paronit pakottivat Henrikin hyväksymään niin sanotut Oxfordin sopimusehdot. 14. maaliskuuta 1259 Edvard teki liiton Gloucesterin jaarlin kanssa, joka oli ollut eräs Oxfordin sopimusehtojen tärkeimmistä alullepanijoista. Tämän vuoksi Edvard lähentyi uudistuksia odottavia paroneja ja 15. lokakuuta 1259 Edvard ilmoitti liittoutuneensa Simon de Montfortin kanssa ja kannattavansa paronien tavoitteita.
Edvard ja juutalaiset
Rahoittaakseen Walesin sotaretket Edvard I alkoi verottaa raskaasti juutalaisia rahanlainaajia. Juutalaiset köyhtyivät ja menettivät uuden pankkijärjestelmän myötä yleisen ”käyttökelpoisuutensa”, mikä johti antisemitismin lisääntymiseen. Lopulta Edvard I kielsi koron ottamisen kokonaan ja aloitti suoranaiset juutalaisvainot. Vuonna 1274 juutalaiset pakotettiin kantamaan keltaista merkkiä, ja noin 300 johtavien juutalaisperheiden päämiestä teloitettiin Lontoon Towerissa. Vuonna 1290 Edvard I hääti juutalaiset kokonaan Englannista.
Gaon alue
Maantiede ja ilmasto
Gaon alue muodostaa 13,7 % Malin pinta-alasta. Se rajoittuu lännessä Timbuktun ja pohjoisessa Kidalin alueisiin, idässä ja etelässä Nigeriin ja lounaassa Burkina Fasoon.
Hallinnollinen jako ja asutus
Asukkaista suurin osa on songhaita ja armoja sekä tuaregeja. Lisäksi on fulbeja, idaksahakeja Ménakan ja Ansongon piireissä, kunta-ryhmän arabeja ja maureja Bouremin piirin pohjoisosassa, bozoja Nigerjoen varrella Bambasta Ansongoon sekä djermoja ja hausoja Ménakan piirissä. Puhutuimmat kielet ovat songhai (54,9 %), tamašek (26,7 %), arabia (5,1 %), mauri (3,9 %), bambara (2,8 %), fulani (2,1 %) ja bozo (1,4 %). Vallitseva uskonto on islam. Lisäksi on animisteja ja kristittyjä.
Francisco Rodríguez (argentiinalainen pyöräilijä)
Francisco Rodríguez (1906 – ?) oli argentiinalainen ratapyöräilijä. Rodríguez kilpaili Amsterdamin olympialaisissa 1928 1 000 metrin aika-ajossa, jossa hän sijoittui kahdeksanneksi.
Faizabad
Historia
thumb|Ruuhkaa sillalla. Nykyisen Faizabadin alueella on ollut asutusta jo pitkään. Historiallisesti se on ollut useamman Yarkandista ja Intiasta saapuvien karavaanireittien yhtymäkohta. Noin 5 kilometriä nykyisestä kaupungista länteen sijaitsee entinen vanhempi asutuskeskus, jonka paikalta on löydetty jäänteitä rakennuksista sasanidien ja timuridien kausilta.
Talebanin uutisoitiin vallanneen kaupungin elokuussa 2021.
Demokraattisen keskustan unioni
Demokraattisen keskustan unioni (, lyh. UCD) oli espanjalainen keskustalainen puolue, joka toimi vuosina 1977–1983. UCD oli parlamentin suurin puolue vuosien 1977 ja 1979 vaaleissa, Adolfo Suárezin johdolla. Puolueen näkyvimpiä poliitikkoja olivat pääministerit Adolfo Suárez ja Leopoldo Calvo-Sotelo.
Kazakstanin pääkaupunki
Sighnaq 1469-1511 ja 1521-1598
Sighnaq, myös Syganak (t. Sygnak) ja Sığnaq, muinainen Kamyskala oli arkeologisten tutkimuksien mukaan hyvin rakennettu kaupunki keskellä aroja VI-luvulta XVIII-luvulle saakka. Tärkein kauppakeskus karavaanireiteillä ja Silkkitiellä, koko Turkestanin ja viereisten Kazakstanin arojen tärkein uskonnollinen keskus ja kukoistava kaupunki, jota ympäröivät laajat pellot ja jossa oli runsas tuotevalikoima jo ennen mongolien hyökkäystä. Se oli vuosisatoina XV–XVI yksi kuuluisimmista ja menestyneimmistä suurkaupungeista, alueen iso kauppa-, käsityö- ja kulttuurikeskus, jonka torilla myytiin 500 kamelia päivässä. Sen väitetään olleen Kiptšakin kaanikunnan, Ak-Ordan, Abulkhair ja sitten Kazakkien kaanikunnan pääkaupunki. Sen jäänteet sijaitsevat 1,5 -2 kilometrin päässä Kyzylorda-Šymkent-moottoritien varrella sijaitsevasta Sunakata (tai Sunak-Ata )-kylästä kohti luoteista Kyzylordaa.
Taškent
Keskiajan varhaisten vuosisatojen aikana Taškentin alueella muodostui kokonainen solmukohta muutamasta kaupungista ja jopa 20 linnasta ja kylästä, joidenkin lähteiden mukaan 30 linnoituskaupungista. Minguryukin ensimmäiset linnoitukset rakennettiin 1. vuosisadan lopulla – 1. vuosisadan alussa ikään kuin jatkeena Šaštepan kaupunkirakentamiselle. Šašimaan valloittivat 400-luvulla hefthaliitit, joiden hallitus hajosi etelästä saapuneiden sasanidien ja pohjoisesta peräisin olevien turkkilaisen kaanikunnan voimakkaiden heimojen hyökkäyksien alla. Turkkilaisen kaanikunnan hallituskauden alkaessa 500-luvulla keitaan keskus muutti alueelle, jossa oli jo Minguryuk, joka 600-luvun alusta sai pääkaupungin aseman. Arabialaisten lähteiden mukaan sitä nimitettiin Madina al- Šašiksi eli Šaš-pääkaupungiksi (Madinat al-Shash) Tuolloin talouskasvua edisti Tšatkal-Qurama vuorten malmi-, turkoosi- ja rautavarantojen intensiivinen hyödyntäminen ja näinä aikoina koko alueella tapahtui nopeaa kaupunkikehitystä, joka antoi kronikoitsijoille oikeuden kutsua Šaš-aluetta "tuhannen kaupungin maaksi". Turkkilaisten ja arabien välinen taistelu vaikutusvallasta kiristyi ja Šašin kaupunki valloitettiin ja tuhottiin vuonna 717 (tai 720), mutta sen jälkeenkin valloittajat järjestivät täällä useita kertoja sotaretkiä asukkaiden kapinoiden tukahduttamiseksi.
Qızılorda (1925–1929)
Sekä virhearvioinnit "punaisen pääkaupungin" rakentamisessa että Turkestan-Siperian Almatyyn suuntautuvan pääradan pikainen valmistuminen johtivat lopuksi siihen, että huhtikuussa v. 1927 päätettiin pääkaupungin uudelleensiirrosta. Alma-Ata oli tuolloin melko maakunnallinen kaupunki: asuntokanta koostui yksikerroksisista puisista rakennuksista, ei ollut vesihuoltoa ja vettä kannettiin ojista, johon saattoi virrata jätevettä, käytännössä ei ollut sähköä ja puuttuivat yhteydet. Koska kaupungin varustautuminen kesti jonkun aikaa, muuttivat valtion laitokset uuteen pääkaupunkiin vasta vuonna 1929.
Bouremin piiri
Hallinnollinen jako ja asutus
Asukkaista 70 % on Nigerjoen varrella kiinteissä asutuksissa eläviä songhaita. Lisäksi on maureja, tuaregeja, belloja ja bozoja, jotka viettävät osin nomadielämää. Vallitseva uskonto on islam. Lisäksi on jonkin verran kristittyjä.
Matkailu
Piirissä on useita historiallisia ja luonnonnähtävyyksiä. Matkailu on täysin kehittymätöntä eikä majoituspalveluita ole.
Katalonia, Katalonia
Yleistä
Orwell liittyi joulukuussa 1936 tasavaltalaisten puolella kenraali Francon fasisteja vastaan sotineen trotskilaisen POUM-puolueen miliisijoukkoihin. Hän palveli aluksi neljän kuukauden ajan Aragonian rintamalla ja sen jälkeen Kataloniassa. Vuonna 1937 aloitettiin toukokuun puolivälin jälkeen tasavaltalaisten liittolaisena olleen Neuvostoliiton painostuksesta Stalinin linjaa vastustaneisiin ryhmiin kohdistuneita puhdistuksia, joiden kohteeksi joutuivat trotskilaisten lisäksi muun muassa CNT-ammattiliiton ja FAI-järjestön anarkistit. Pidätetyksi määrätty Orwell onnistui pakenemaan puolisonsa kanssa 23. kesäkuuta junalla Barcelonasta Pariisiin. Katalonia, Katalonian kirjoittamisen hän aloitti palattuaan Englantiin ja se ilmestyi huhtikuussa 1938. Orwell joutui etsimään kirjalle uuden kustantajan, koska hänen vanha kustantajansa Victor Gollancz ei suostunut julkaisemaan stalinisteihin kriittisesti suhtautunutta teosta.
Lost Society
Historiaa
Yhtyeen perusti laulaja/kitaristi Samy Elbanna vuonna 2010. Pian tämän jälkeen yhtyeeseen tuli rumpaliksi Ossi Paananen ja tämän jälkeen kitaristi Arttu Lesonen ja basisti Mirko Lehtinen. Yhtye äänitti omaa nimeään kantavan demon vuonna 2011 ja vuonna 2012 "Trash All Over You"- demon.
Edvard II
Perhe
Valtakauden alussa Gaveston toimi Englannin sijaishallitsijana, kun Edvard matkusti Ranskaan, jossa hän nai 25. tammikuuta 1308 kuningas Filip IV:n tyttären Isabellan. Isabella oli kolmen Ranskan kuninkaan sisko. Avioliitto oli tuomittu epäonnistumaan alusta alkaen. Edvard laiminlöi vaimoaan viettämällä suuren osan ajastaan hyvien ystäviensä kanssa yrittäen vahvistaa valtaansa. Avioliitosta syntyi kaikesta huolimatta kaksi poikaa: Edvard (1312–1377), josta oli tuleva seuraava kuningas Edvard III, ja Juhana Elthamilainen (1316–1336), Cornwallin jaarli. Heille syntyi myös kaksi tytärtä, Eleanoora Woodstockilainen (1318–1355) ja Johanna Towerilainen (tunnettu nimellä Johanna Englantilainen, 1321–1362). Edvardilla oli myös ainakin yksi avioton poika, Adam FitzRoy, joka oli isänsä mukana Skotlannin sotaretkillä vuonna 1312.
Valtataistelu
Edvard II:n häpeällinen tappio teki hänet aiempaa riippuvaisemmaksi paroneistaan. Lancasterin jaarlilla Thomasilla oli nyt mahdollisuus pelastaa Englanti kuninkaan kyvyttömyyden seurauksilta. Hän oli osoittanut tiettyä taitoa oppositiojohtajana, mutta häneltä puuttui edellisten paronijohtajien, kuten Simon de Montfortin, luovuus ja johtajan ominaisuudet. Thomas oli de facto johtaja, koska hän oli vaurain paroneista, ei kyvykkyytensä vuoksi. Hän halusi pitää Edvardin heikkona ja epäiltiin jopa Thomaksen tehneen salaisen liiton Brucen kanssa.
Kuten keskiajan paronien kapinoissa usein tapahtui, oppositio jakautui keskenään kilpaileviin ryhmiin. Pembroken jaarlin Aymer de Valencen johtama ryhmä vihasi Lancasterin jaarlia niin paljon, että kannatti kuningasta. He eivät halunneet paluuta hallintojärjestelmään, joka vallitsi Montfortin kaapattua Henrik III:n. Nämä ongelmat yhdessä johtivat siihen, että vuonna 1318 Edvardille palautettiin osa hänen käskyvallastaan. Kaikesta huolimatta kuningas kuitenkin vihasi Aymeria lähes yhtä paljon kuin Thomasia ja löysi tilalle nyt kelvollisen neuvonantajan Winchesterin jaarlista Hugh le Despenserista, paronista, jolla oli paljon kokemusta.
Gertrud
Suomessa Gertrud-nimisiä naisia on Digi- ja väestötietoviraston tietojen mukaan ollut vuoden 2019 loppuun mennessä 1 480. Muodossa Gertrude nimi sen sijaan on Suomessa annettu vain muutamalle kymmenelle henkilölle. Nimen suomenkielinen vastine on Kerttu. Suomen­ruotsalaisessa kalenterissa Gertrudin nimipäivä on 17. maaliskuuta, joka on Nivellesin luostarin abbedissa Gertrudin muistopäivä. Sama päivä on suomen­kielisessä kalenterissa Kertun nimipäivä.
Robert Acquafresca
thumb|220px|Robert Acquafresca Robert Acquafresca (s. 11. elokuuta 1987 Torino) on italialainen jalkapalloilija, joka pelaa Serie A -joukkue Atalanta BC:ssä, jossa hän on lainalla Genoasta. Torino FC:n kasvatti Acquafresca on pelipaikaltaan hyökkääjä.
Kotaselkä (Mänttä-Vilppula)
Maantietoa
Järvessä on kartan mukaan kolme saarta. Kotasaaret muodostavat saariparin järven itäpäässä. Ne ovat 100 metriä ja 70 metriä pitkät. Kolmas saari sijaitsee Lampisenlahdella ja se on 30 metriä pitkä. Saaret ovat autiot.
Jouni Waldén
Jouni Antero Waldén (s. 9. tammikuuta 1982 Kuopio) on suomalainen diplomi-insinööri ja entinen kiekonheittäjä.
Griselinia
Tuntomerkit
Kasveissa on värillisenä välkehtivää eli iridoivaa griselinosidi-nimistä yhdistettä. Ruodin johtojänteet ovat kaarevia poikkileikkaukseltaan. Lehdessä on limasoluja, ja ilmaraot ovat syklosyyttisiä, mikä tarkoittaa, että vähintään viisi pientä apusolua on huulisolujen ympärillä, ei kuitenkaan säteittäisesti. Lehden pinnalla on solukarvoja (trikoomia). Hedekukkien ponnet kiinnittyvät palhoihin selästään. Siemenaiheessa on sen varresta eli funikuluksesta kasvanut siltarakenne, joka helpottaa siiteputken kasvua kohden nukellusta. Kromosomiluku on n = 18.
Vladimir Popovkin
Vuonna 1986 Popovkin siirtyi Neuvostoliiton puolustusministeriön Avaruusjärjestelmien direktoraattiin. Vuonna 1989 Popovkin sai arvosanan Strategisten rakettijoukkojen sotilasakatemiasta. Vuodet 1991–2001 hän toimi Venäjän asevoimien yleisesikunnassa Moskovassa. Kun Venäjän avaruusjoukot perustettiin, Popovkinista tuli niiden esikuntapäällikkö ja 10. maaliskuuta 2004 hänet nimitettiin niiden päälliköksi. Vuodet 2008–2009 Vladimir Popovkin toimi Puolustusministeriön varustelupäällikkönä. 22. helmikuuta 2009 hänet ylennettiin kenraaliksi, ja hän siirtyi sotilaseläkkeelle ja virkamieheksi.
Hän toimi apulaispuolustusministerinä maaliskuusta 2009 huhtikuuhun 2011.
Noora Toivo
Myös Toivon kaksoissisko Nelli Toivo on pikajuoksija, sekä siskopuoli Emma Millard aitajuoksija.
Koulikoro
Koulikoron kaupunkikunnan pinta-ala on 228 neliökilometriä. Se rajoittuu pohjoisessa Koulan, idässä Méguétanin ja lännessä Tienfalan kuntiin. Seutu kuuluu Sudanin vyöhykkeeseen. Kunnassa on 11 kaupunginosaa ja kylää.
Koulikoro on tärkeä jokisatama. Sen kautta kulkee maantie RN27 Bamakosta. Rakenteilla on uusi nelikaistainen tie sekä Nigerjoen ylittävä silta. Kaupunkiin johtaa myös Dakarin–Nigerin rautatie Bamakosta. Seudun pääelinkeinot ovat maanviljely, karjanhoito ja kalastus sekä hiekan ja soran tuotanto. Koulikorossa on myös teollisuutta.
Jääkiekon naisten Euroopan-mestaruuskilpailut 1989
Karsinta
Alankomaat ja Tšekkoslovakia pääsivät lopputurnaukseen.
Pasi Arvonen
Ura
Arvonen pelasi keskushyökkääjänä HPK:ssa A-nuoriin asti. Hänen valmentajauransa alkoi Mestis-joukkue Forssan Palloseuran päävalmentajana kaudella 2000–2001. Kahden siellä vietetyn kauden jälkeen Arvonen siirtyi kaudeksi 2002–2003 Kokkolan Hermeksen päävalmentajaksi. Hän johdatti joukkueen Mestis-pronssiin keväällä 2004. Joulukuussa 2005 Hermes purki Arvosen sopimuksen. Siitä huolimatta hänestä tuli kauden alussa Hermeksen seurahistorian pitkäaikaisin valmentaja. Arvosen viimeinen kausi joukkueen peräsimessä oli hänelle neljäs. Hän valmensi myös Suomen Mestis-pelaajista koottua B-maajoukkuetta kausina 2000–2001, 2004–2005 ja 2005–2006.